Hjælp til julen Julen står for døren, og så er der tid til julegaver, og helst mange. Men ikke alle er med i gaveræset. Ikke alle har råd til at holde jul - og antallet er stigende. > Kirkens Korshær er en af de organisationer som prøver at hjælpe de fattige til at få en bedre jul. Fattige danskere Lena Bentsen, som er præst ved Kirkens Korshær i Aalborg har problemet tæt inde på livet. Hun siger, at problemet med fattige danskere er ret stort og hvad værre er, stigende. Mange ansøgninger - I år har vi modtaget 220 ansøgninger om økonomisk hjælp mod 175 sidste år. Og vi har brug for hjælp fra nordjyderne til at hjælpe dem, som ikke har råd til julen, siger Lena Bentsen til TV2/Nord. Nordjyderne bruger mest Det står i grel modsætning til den kendsgerning, at nordjyderne er de i Danmark, der bruger flest penge på julegaver - nemlig knap 3500 kroner. Ugens gæst Lena Bentsen er ugens gæst i TV2/Nord tirsdag aften.

Referat:
Kirkens Korshær i Aalborg har modtaget flere ansøgninger om økonomisk hjælp til julen, end nogensinde. Kirkens Korshær appellerer til at give en skærv.